turjo4nis/wikipedia-bn-dump-20250701 huggingface dataset:
জেসিকা ল্যাং

জেসিকা ফিলিস ল্যাং (; জন্ম: ২০ এপ্রিল, ১৯৪৯) হলেন একজন মার্কিন অভিনেত্রী। তার ৩৫ বছরের পেশাজীবনে তিনি ছয়বার একাডেমি পুরস্কারের জন্য মনোনয়ন লাভ করেছেন এবং দুইবার তা জয় করেছেন। এছাড়া তিনি একটি টনি পুরস্কার, তিনটি এমি পুরস্কার, পাঁচটি গোল্ডেন গ্লোব পুরস্কার, একটি স্ক্রিন অ্যাক্টরস গিল্ড পুরস্কার ও তিনটি ডোরিয়ান পুরস্কার লাভ করেছেন। ১৯৯৮ সালে এন্টারটেইনমেন্ট উয়িকলি তাকে ১৯৯০-এর দশকের ২৫ সেরা অভিনেত্রী তালিকায় স্থান দেয়। ২০১৬ সালে তিনি ২২তম অভিনয়শিল্পী হিসেবে "অভিনয়ের ত্রি-মুকুট" বিজয়ের গৌরব অর্জন করেন।

তিনি তার অভিনীত চলচ্চিত্র ফ্রান্সেস (১৯৮২), টুটসি (১৯৮২), সুইট ড্রিমস (১৯৮৫), ব্লুস্কাই (১৯৯৪), এবং গ্রে গার্ডেনস (২০০৯)-এর জন্য সবচেয়ে বেশি পরিচিত।

প্রাথমিক জীবন 
ল্যাংয়ের জন্ম হয় যুক্তরাষ্ট্রের মিনেসোটা অঙ্গরাজ্যের ক্লোকা শহরে। তার মায়ের নাম ডরোথি ফ্লোরেন্স, পেশায় একজন শিক্ষিকা, এবং বাবা অ্যালবার্ট জন ল্যাং ছিলেন একজন বিক্রয়কর্মী। ল্যাং ছিলেন তার মা-বাবার চার সন্তানের মধ্যে তৃতীয়। তার নানা-নানী ছিলেন ফিনিশীয় বংশোদ্ভূত, এবং দাদা-দাদী ছিলেন জার্মান বংশদ্ভূত, এবং ডেনমার্ক থেকে আগত। প্যারিসে যাবার আগে তিনি পড়াশোনা করেছেন যুক্তরাষ্ট্রের ইউনিভার্সিটি অফ মিনেসোটাতে। ১৯৭৩ সালে তিনি নিউ ইয়র্কে ফিরে আসেন, এবং উইলহেলমিনা মডেলস এজেন্সিতে একজন ওয়েইট্রেস ও ফ্যাশন মডেল হিসেবে কাজ করা শুরু করেন। ফ্যাশন ইলাস্ট্রেটর অ্যান্টোনিও লোপেজ ১৯৭৪ সালে ল্যাংকে চলচ্চিত্র জগতে পরিচয় করিয়ে দেন।

আরও দেখুন
 জেসিকা ল্যাং গৃহীত পুরস্কার ও মনোনয়ন তালিকা

তথ্যসূত্র

বহিঃসংযোগ 

 
 
 
 
 
 

১৯৪৯-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
ওলন্দাজ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
ফিনীয় বংশোদ্ভূত মার্কিন ব্যক্তি
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন নারী আলোকচিত্রী
মার্কিন নারী মডেল
মার্কিন বৌদ্ধ
মার্কিন মঞ্চ অভিনেত্রী
মিনেসোটার অভিনেত্রী
মিনেসোটার নারী মডেল
মিনেসোটা বিশ্ববিদ্যালয়ের প্রাক্তন শিক্ষার্থী
শ্রেষ্ঠ অভিনেত্রী বিভাগে একাডেমি পুরস্কার বিজয়ী
শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী
গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
গোল্ডেন গ্লোব পুরস্কার (সেরা পার্শ্ব অভিনেত্রী - টেলিভিশন) বিজয়ী
গোল্ডেন গ্লোব পুরস্কার (বর্ষসেরা নবীন তারকা - অভিনেত্রী) বিজয়ী
সীমিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী
স্ক্রিন অ্যাক্টরস গিল্ড পুরস্কার বিজয়ী
ইউনিসেফের শুভেচ্ছাদূত
জার্মান বংশোদ্ভূত অভিনেত্রী
মার্কিন নারী সক্রিয়কর্মী
এইচআইভি/এইডস কর্মী
ফ্রান্সে মার্কিন প্রবাসী
মেক্সিকোতে মার্কিন প্রবাসী
মার্কিন আলোকচিত্রশিল্পী
মার্কিন শেকসপিয়রীয় অভিনেত্রী
গোল্ডেন গ্লোব পুরস্কার (সেরা অভিনেত্রী - মিনি ধারাবাহিক বা টিভি চলচ্চিত্র) বিজয়ী
ক্যালিফোর্নিয়ার ডেমোক্র্যাট
ক্যালিফোর্নিয়ার নারী মডেল
সীমিত ধারাবাহিক বা চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্কার বিজয়ী
টনি পুরস্কার বিজয়ী
বেলফাস্ট সিটি হল

বেলফাস্ট সিটি হল বেলফাস্ট সিটি কাউন্সিলের একটি পৌরভবন। ডোনেগাল স্কোয়ারে উত্তরাভিমুখে অবস্থিত এই ভবনটি সিটি সেন্টারের বাণিজ্যিক ও ব্যবসায়িক এলাকাকে বিভক্ত করেছে।

চিত্রাবলি

তথ্যসূত্র

বহিঃসংযোগ 
 Belfast City Hall

 বেলফাস্টে বিল্ডিং এবং কাঠামো
 বেলফাস্টে পার্ক এবং বাগান
 উত্তর আয়ারল্যান্ডে শহর ও শহর হল
 উত্তর আয়ারল্যান্ডে সরকারী ভবন
 এডওয়ার্ডিয়ান আর্কিটেকচার
 গ্রেড এ তালিকাভুক্ত বিল্ডিং
 চুনাপাথর ভবন
রাষ্ট্রপতি ভবন, ভারত

রাষ্ট্রপতি ভবন ভারতের রাষ্ট্রপতির সরকারি বাসভবন। এটি ভারতের রাজধানী নতুন দিল্লিতে অবস্থিত। ব্রিটিশ শাসনকালে এই প্রাসাদটি ছিল ভারতের ভাইসরয়ের সরকারি বাসভবন। এই সময় এটি "ভাইসরয়’স হাউস" নামে পরিচিত ছিল। ১৯৫০ সালে প্রাসাদটি রাষ্ট্রপতি ভবন নামে পরিচিতি লাভ করে।

মুঘল বাগান
ভবনের মধ্যে অন্যতম একটি আকর্ষণ এটি। ১৯১৭ সালে এই বাগানের নকশা চূড়ান্ত হয়। প্রাসাদের পশ্চিমপ্রান্তে এর অবস্থান।  টিউলিপ থেকে গাঁদা — এই সময় নানা ধরনের তাজা ফুলে রেঙে ওঠে মুঘল গার্ডেন্স। মুঘল গার্ডেন্সের গোলাপ সবচেয়ে বিখ্যাত। এখানে প্রায় ১৫৯ রকমের গোলাপ ফোটে।

আরও দেখুন 
 রাষ্ট্রপতি নিলয়ম
 রিট্রিট বিল্ডিং
 ব্রিটিশ সাম্রাজ্য ও কমনওয়েলথের গভর্নমেন্ট হাউস

তথ্যসূত্র 

 Davies, P. (1985). Splendours of the Raj: British Architecture in India, 1660 to 1947, John Murray Ltd, London.
 Gradidge, R. (1981). Edwin Lutyens, Architect Laureate, George Allen & Unwin, London.
 Irving, R. (1981). Indian Summer: Lutyens, Baker, and Imperial Delhi, Yale University Press, New Haven.
 Nath, A. (2002). Dome over India: Rashtrapati Bhevan, India Book House Pvt Ltd, New Delhi.

বহিঃসংযোগ 
 President of India: Rashtrapati Bhavan
 http://www.cs.jhu.edu/~bagchi/delhi/writing/lutyens.html 
 She does Chandigarh proud, Research on Rashtrapati Bhavan architecture
 Rastrapati bhawan

নয়াদিল্লির ভবন ও স্থাপনা
ভারতের রাষ্ট্রপতির বাসভবন
গম্বুজ
১৯২৯-এ ভারতে প্রতিষ্ঠিত
দিল্লির প্রাসাদ
দিল্লির সরকারি ভবন
ব্রিটিশ সাম্রাজ্য ও কমনওয়েলথের সরকারি ভবন
কেন্দ্রীয় সচিবালয় (ভারত)

কেন্দ্রীয় সচিবালয় ভারতের কেন্দ্রীয় সরকারের সচিবালয়। নয়াদিল্লির রাইসিনা হিলে রাজপথের বিপরীত দিকে অবস্থিত সচিবালয় ভবনের নর্থ ব্লক ও সাউথ ব্লক নামে দুটি ভবনে এই সচিবালয় অবস্থিত। এই দুটি ভবনে ভারত সরকারের প্রতিরক্ষা, অর্থ, বিদেশ ও স্বরাষ্ট্র মন্ত্রক এবং প্রধানমন্ত্রীর কার্যালয় অবস্থিত। কেন্দ্রীয় সচিবালয় রাষ্ট্রপতি ভবনের ঠিক পাশেই অবস্থিত। প্রধানমন্ত্রীর কার্যালয়, প্রতিরক্ষা ও বিদেশ মন্ত্রক নর্থ ব্লকে এবং স্বরাষ্ট্র ও অর্থ মন্ত্রক সাউথ ব্লকে অবস্থিত। তবে নর্থ ব্লক ও সাউথ ব্লক শব্দদুটি যথাক্রমে অর্থ ও বিদেশ মন্ত্রক অর্থেও ব্যবহৃত হয়।

আরও দেখুন 
 রাজপথ
 রাষ্ট্রপতি ভবন
 ইন্ডিয়া গেট
 ভারত সরকার

বহিঃসংযোগ 
 Ministry of External Affairs' website: About South Block
 Historic Architecture of "New Delhi" - India

দিল্লির ভবন ও স্থাপনা
ভারতের সরকারি ভবন
দিল্লির ভবন ও স্থাপত্য
ভারতীয় সরকারি কর্মকর্তা
ভারতের মন্ত্রিসভা সচিবালয়
অ্যাঙ্গোলা আভান্তি!

অ্যাঙ্গোলা আভান্তি! (পর্তুগিজ: Angola Avante!; ইংরেজি: Forward Angola!) অ্যাঙ্গোলার জাতীয় সঙ্গীত। এই গানের কথা দিয়েছেন মানুয়েল রুই আলভেস মোন্তেইরো (১৯৪১-) সালে এবং সুর দিয়েছেন রুই আলবের্তো ভিএরা দিয়াস মিঙ্গাস (১৯৩৯-) সালে।

এইটি পর্তুগাল থেকে স্বাধীনতার ওপর ১৯৭৫ সালে অবলম্বন করা হয়েছিল।

গানের কথা

তথ্যসূত্র

বহিঃসংযোগ 
 অ্যাঙ্গোলার জাতীয় সঙ্গীত MP3
 অ্যাঙ্গোলার জাতীয় সঙ্গীত তথ্য

জাতীয় সঙ্গীত
অ্যাঙ্গোলা
আফ্রিকার জাতীয় সঙ্গীত
লাউবে নোউভেল্লে

লাউবে নোউভেল্লে (ফরাসি: L'Aube Nouvelle) বেনিনের জাতীয় সঙ্গীত। এই গানের কথা এবং সুর দিয়েছেন গিলবার্ট জাঁ ডানন, এইটি ১৯৬০ সালের স্বাধীনতার ওপর অবলম্বন করা হয়েছিল।

গানের কথা

তথ্যসূত্র

বহিঃসংযোগ 
 MIDI File 
 বেনিনের জাতীয় সংঙ্গীত
 বেনিনের জাতীয় সংঙ্গীতের কথা

জাতীয় সঙ্গীত
আফ্রিকার জাতীয় সঙ্গীত
ফাতশে লেনো লা রোনা

ফাতশে লেনো লা রোনা (সুয়ানা: Fatshe leno la rona) বতসোয়ানার জাতীয় সঙ্গীত। এই গানের কথা এবং সুর দিয়েছেন কগালেমাং তুমেদিস্কো মোটসেটে, এইটি ১৯৬৬ সালের স্বাধীনতার ওপর অবলম্বন করা হয়েছিল।

গানের কথা

তথ্যসূত্র

বহিঃসংযোগ 
 MIDI File 
 বতসোয়ানার জাতীয় সঙ্গীত
 বতসোয়ানার জাতীয় সঙ্গীতের কথা

।

জাতীয় সঙ্গীত
আফ্রিকার জাতীয় সঙ্গীত
রাজপুণ্যাহ

রাজপুণ্যাহ বাংলাদেশের চাকমা জনগোষ্ঠীর পালিত উৎসব, যা তিন দিন ব্যাপী উদযাপিত হয়। মূলত উৎসবটি বাৎসরিক খাজনা আদায়ের জন্য একটি অনুষ্ঠান।

ইতিহাস 
রাজপুণ্যাহ উৎসব ব্রিটিশ শাসনামলে প্রথম প্রবর্তিত হয়। রাজপুণ্যাহ অনুষ্ঠানে চাকমা রাজার কাছে তার অধীন মৌজাপ্রধান হেডম্যানেরা খাজনা দেন ও আনুগত্য প্রকাশ করেন। পরে রাজা প্রজাদের উদ্দেশ্যে ভাষণ দেন। এ অনুষ্ঠান ঘিরে পার্বত্য চট্টগ্রামের চাকমা সার্কেলের আওতাধীন আদিবাসীরা ব্যাপক উৎসাহ-উদ্দীপনায় রাজার দর্শনে আসেন।

স্থান 
উৎসবটি চাকমা রাজার বাসস্থান রাঙামাটি শহরে পালিত হয়। বিভিন্ন এলাকা থেকে আদিবাসীরা উৎসবে যোগ দিতে রাঙামাটিতে আসেন।

উৎসব 
রাজপুণ্যাহ উৎসব শুরু হয় চাকমা রাজা ঐতিহ্যবাহী পোশাকে রাজকুমার ও রাজকুমারীকে সঙ্গে নিয়ে রাজবাড়ি থেকে দরবার হলে উপস্থিত হওয়ার মাধ্যমে। ধর্মীয় গ্রন্থ পাঠের পর হেডম্যানেরা তলোয়ার প্রদানের মাধ্যমে রাজার প্রতি আনুগত্য প্রকাশ করবেন ও খাজনা দেবেন। এরপর রাজা বিভিন্ন ক্ষেত্রে অবদান রাখা আদিবাসীদের পুরস্কার দেবেন এবং জনগণের উদ্দেশ্যে ভাষণ দেবেন।

রাজপুণ্যাহ উৎসবে উবাগীদ, গেংখুলিগীদ (আদিবাসী চারণ কবিদের পালাগান), আদিবাসীদের যন্ত্রসঙ্গীত পরিবেশন, নাচ, গান, নাটক মঞ্চায়ন এবং ধনুর্বিদ্যা প্রতিযোগিতাসহ ঐতিহ্যবাহী খেলাধুলা ও পোশাক-পরিচ্ছদ, শিকার সরঞ্জাম, আসবাব প্রদর্শনীর আয়োজন করা হয়ে থাকে।

তথ্যসূত্র 

বাংলাদেশের উৎসব
চাকমা সংস্কৃতি
পার্বত্য চট্টগ্রাম
এডভার্ড মুঙ্খ

এডভার্ড মুংখ (; ১২ই ডিসেম্বর ১৮৬৩ – ২৩শে জানুয়ারি ১৯৪৪) একজন নরওয়েজীয় ইউরোপীয় চিত্রশিল্পী। তিনি নরওয়ের অসলো (তৎকালীন ক্রিস্টিয়ানিয়া) শহরে জন্মগ্রহণ করেন। তাঁকে অভিব্যক্তিবাদী শিল্পকলার একজন অগ্রদূত বলা হয়ে থাকে। তাঁর সবচেয়ে পরিচিত চিত্রকর্মটি হলো স্ক্রিক, যার অর্থ "আর্তনাদ"। এই চিত্রকর্মটি পাশ্চাত্য শিল্পকলার সবচেয়ে সুপরিচিত চিত্রগুলির একটি।

শৈশবে তিনি অসুস্থতা, শোক ও বংশগত মানসিক রোগের ভীতিতে আচ্ছন্ন ছিলেন। তিনি অসলো শহরে (তৎকালীন ক্রিস্টিয়ানিয়া) নরওয়েজীয় জাতীয় চারুকলা অ্যাকাডেমিতে পড়াশোনা করেন। নাস্তিবাদী হান্স ইয়েগারের প্রভাবে তিনি বোহেমীয় ছন্নছাড়া ভবঘুরে জীবনযাপন করা শুরু করেন। ইয়েগার মুংখকে তাঁর নিজস্ব আবেগ-অনুভূতি ও মানসিক অবস্থা চিত্রকর্মে তুলে ধরতে তাগিদ দেন (যাকে তিনি নাম দিয়েছিলেন আত্মার চিত্রকর্ম)। এখান থেকেই মুংখের স্বতন্ত্র শৈলী গড়ে ওঠে। ভ্রমণের সুবাদে মুংখের উপর আরও অন্যান্য প্রভাব পড়ে এবং তাঁর শিল্পীসত্তার প্রকাশস্থলের সংখ্যাও বৃদ্ধি পায়। প্যারিস শহরে এসে তিনি পোল গোগাঁ, ভিনসেন্ট ভান গখ ও অঁরি দ তুলুজ-ল্যত্রেকের কাছ থেকে অনেক শেখেন। বিশেষ করে রঙের ব্যবহার সম্পর্কে শিক্ষালাভ করেন। বার্লিন শহরে তিনি সুয়েডীয় নাট্যকার আউগুস্ট ষ্ট্রিন্ডবের্গের সাথে সাক্ষাৎ করে তার একটি প্রতিকৃতি অঙ্কন করেন। এই সাক্ষাতের পরে তিনি ধারাবাহিকভাবে কতগুলি চিত্রকর্ম আঁকেন, যেগুলির তিনি নাম দেন জীবনদেয়ালের কারুকাজ। এগুলিতে তিনি প্রেম, উদ্বেগ, ঈর্ষা ও বিশ্বাসঘাতকতার মতো গভীরভাবে অনুভূত বিষয়গুলিকে উপজীব্য করে আবহসৃষ্টিকারী চিত্র আঁকেন।

আর্তনাদ বা স্ক্রিক ছিল ক্রিস্টিয়ানিয়া শহরে (বর্তমান অসলো) থাকাকালীন সময়ে আঁকা চিত্র। মুংখের ভাষ্য অনুযায়ী তিনি একদিন সূর্যাস্তের সময় বাইরে হাঁটতে গিয়েছিলেন, যখন তিনি "প্রকৃতির এক বিশাল, অন্তহীন আর্তনাদ শুনতে পান"। চিত্রকর্মটির ব্যক্তিটির যন্ত্রণাকাতর মুখকে আধুনিক মানবের মনের ভেতরের "আতঙ্কের" বহিঃপ্রকাশ হিসেবে গণ্য করা হয়। ১৮৯৩ থেকে ১৯১০ সালের মধ্যে তিনি চিত্রটির দুইটি রঙে আঁকা সংস্করণ ও দুইটি প্যাস্টেলে আঁকা সংস্করণ তৈরি করেন। একটি প্যাস্টেল সংস্করণ একটি নিলামে ইতিহাসের চতুর্থ সর্বোচ্চ দামে বিক্রি হয়।

খ্যাতি ও সম্পত্তি লাভের পরেও মুংখের আবেগিক অস্থিরতা দূর হয়নি। তিনি এক পর্যায়ে বিয়ের কথা ভাবলেও পরে পিছিয়ে আসেন। ১৯০৮ মানসিকভাবে ভেঙে পড়ার পরে তিনি অতিরিক্ত মদ্যপান পরিহার করেন। ক্রিস্তিয়ানিয়ার মানুষের সমাদর ও সেখানকার জাদুঘরগুলিতে তাঁর চিত্রকর্মগুলির প্রদর্শনী তাঁকে উৎফুল্ল করে তোলে। জীবনের শেষ বছরগুলি তিনি শান্তিতে ও একান্ত গোপনীয়তায় অতিবাহিত করেন। নাৎসিদের দখলে থাকা ইউরোপে তাঁর শিল্পকর্ম নিষিদ্ধ করা হলেও এগুলির সিংহভাগই দ্বিতীয় বিশ্বযুদ্ধের সময় টিকে ছিল। ফলে তাঁর শিল্পের সুদূরপ্রসারী প্রভাব নিশ্চিত হয়।

তথ্যসূত্র 

১৮৬৩-এ জন্ম
১৯৪৪-এ মৃত্যু
নরওয়েজীয় চিত্রশিল্পী
বিডি-০৮

বিডি ০৮ বাংলাদেশ সশস্ত্র বাহিনীর প্রধান অ্যাসল্ট রাইফেল। এটা মূলত চীনা টাইপ ৮১ রাইফেল-এর বাংলাদেশী সংস্করণ। টাইপ ৮১ এবং বিডি ০৮ রাইফেল দেখতে অনেকটা এক তবে এর মধ্যে অনেক পরিবর্তন করা হয়েছে। যেমন: এতে ফিক্সড গ্যাস অপারেটর এর বদলে ফ্লোটিং গ্যাস অপারেটর ব্যবহার করা হয়েছে যা ঝাকি কমাতে সাহায্য করে। এছাড়া এর কার্যকরী দুরত্ব প্রায় ৫০০ মিটার। এর দ্বারা গ্রেনেড নিক্ষেপ করা যায় এবং এতে আধুনিক সাইট ও লেজার ব্যবহার করা যায়। এটি ৫০০ মিটার দূরত্ব পর্যন্ত ৯৯% নির্ভুলভাবে লক্ষ্যভেদ করতে সক্ষম।বিডি ০৮ বাংলাদেশ সমরাস্ত্র কারখানায় তৈরি হয়।

ইতিহাস 
১৯৮১ সালে নাগাদ পিপলস লিবারেশন আর্মি (পিএলএ) কর্তৃক চীনে টাইপ ৮১ অ্যাসাল্ট রাইফেল সার্ভিসে চালু করা হয়েছিল কিন্তু ১৯৮০ এর দশকের শেষের দিকে পর্যন্ত তা ব্যাপকভাবে ছড়িয়ে পড়েনি। এটি সোভিয়েত এসকেএস কারবিন এবং টাইপ ৫৬ রাইফেল (একটি চীনা লাইসেন্সে নির্মিত একে-৪৭ ধরনের রাইফেল) এর প্রতিস্থাপিত রূপ। ১৯৮০ সালের মাঝামাঝি সময়ে চীন ও ভিয়েতনামের সীমান্ত বিরোধের সময় এটি প্রথম যুদ্ধের ব্যবহার আসে। পিএলএ তার টাইপ -৮১-এর বেশিরভাগগুলো বর্তমানে টাইপ ৯৫ অথবা টাইপ ০৩ সিরিজের সাথে প্রতিস্থাপিত করেছে, যদিও এটি এখনও রক্ষণাবেক্ষণ এবং সশস্ত্র পুলিশে চীনে ব্যবহৃত হচ্ছে। পরবর্তিতে বাংলাদেশ সেনাবাহিনীর অন্তর্গত বাংলাদেশ সমরাস্ত্র কারখানায় এর নকশার সংস্করণ ও পরিমার্জনার মাধ্যমে ২০০৮ সালে নাগাদ বিডি-০৮ এর উৎপাদন শুরু হয়।

উৎপাদন 
বাংলাদেশ সমরাস্ত্র কারখানার প্রতিষ্ঠার কাজ প্রথম শুরু হয় ১৯৬৮ সালে চীন সরকারের আর্থিক ও কারিগরি সহায়তায়। ১৯৭০ সালের ৬ এপ্রিল প্রতিষ্ঠানটির অনুষ্ঠানিক প্রতিষ্ঠার কাজ শুরু হয়। ১৯৯৮ সালে এটিকে আর্মির চীফ অফ স্ট্যাফ স্যাক্রেটারিয়েটের মধ্যে অন্তর্ভুক্ত করা হয় এবং পুরো প্রতিষ্ঠানটিকে নতুন করে সাজানো হয়। ২০০৪-০৫ অর্থবছরে রাইফেল বিডি-০৮ প্রস্তুতের পরিকল্পনা প্রক্রিয়া শুরু হয়। যা সফলতা পায় ২০০৮ সালে নাগাদ। বর্তমানে বাংলাদেশ সমরাস্ত্র কারখানায় রাইফেলটির বার্ষিক উৎপাদন বাড়িয়ে ১৪ হাজারে উন্নীত করা হয়েছে।

ব্যবহারকারী 

 বাংলাদেশ সেনাবাহিনী
 বাংলাদেশ নৌবাহিনী
 বাংলাদেশ বিমান বাহিনী
 বাংলাদেশ পুলিশ
 বর্ডার গার্ড বাংলাদেশ
 বাংলাদেশ কোস্টগার্ড
 র‍্যাপিড এ্যাকশন ব্যাটালিয়ন(র‍্যাব)
এবং বাংলাদেশের অন্যান্য আইন প্রয়োগকারী সংস্থা।

তথ্যসূত্র

বহিঃসংযোগ 
News report on BD-08 Assault Rifle

আগ্নেয়াস্ত্র
অ্যাসল্ট রাইফেল
উন সোল নুই

উন সোল নুই (ফরাসি: Une Seule Nuit; বাংলা: এক একক রাত্রি) (L'Hymne de la victoire "বিজয় সংগীত" অথবা Ditanyè পরিচিত) বুর্কিনা ফাসোর জাতীয় সঙ্গীত। এই গানের কথা ও সুর দিয়েছেন প্রাক্তন রাষ্ট্রপতি টমাস সাঙ্কারা। এই সঙ্গীতকে ১৯৮৪ সালে জাতীয় সঙ্গীত রূপে গ্রহণ করা হয়।

গানের কথা

তথ্যসূত্র

বহিঃসংযোগ 
 MIDI Hymn 
 বুর্কিনা ফাসোর জাতীয় সঙ্গীতের তথ্য
 বুর্কিনা ফাসোর জাতীয় সঙ্গীতের কথা

জাতীয় সঙ্গীত
আফ্রিকার জাতীয় সঙ্গীত
লিন্ডা হান্ট

লিন্ডা হান্ট () (জন্ম: ২ এপ্রিল, ১৯৪৫) একজন মার্কিন অভিনেত্রী। তিনি বিভিন্ন চলচ্চিত্র, টিভি, ও মঞ্চ নাটকে অভিনয় করেছেন। তিনি সবচেয়ে বেশি পরিচিত তার অভিনীত ১৯৮২ সালে নির্মিত চলচ্চিত্র দ্য ইয়ার অফ লিভিং ডেঞ্জারাসলি বর্তমানে তিনি আমেরিকান টেলিভিশন নেটওয়ার্ক সিবিএস-এর একটি ধারাবাহিকে কাজ করছেন।

প্রাথমিক জীবন 
লিন্ডা হান্টের জন্ম নিউ জার্সির মরিসটাউন শহরে, এবং তিনি বেড়ে উঠেছেন যুক্তরাষ্ট্রের কানেটিকাট অঙ্গরাজ্যের ওয়েস্টপোর্টে। তার মা এলসি ডয়িং হান্ট পেশায় ছিলেন একজন পিয়ানো শিক্ষক এবং তিনি কাজ করতেন ওয়েস্টপোর্ট স্কুল অফ মিউজিকে। হান্টের বাবা রেমন্ড ডেভি ছিলেন লং আইল্যান্ডের হার্পার ফিউয়েল কোম্পানির ভাইস প্রেসিডেন্ট। লিন্ডা হান্ট পড়াশোনা করেছেন বিখ্যাত ইন্টারলোচেন আর্টস একাডেমীতে। মার্সিয়া নামের তার একটি বোন আছে।

পেশাজীবন 
হান্টের চলচ্চিত্র অভিষেক হয় ১৯৮০ সালে রবার্ট অ্যাল্টম্যান পরিচালিত মিউজিকাল কমেডি পাপাই-এ অভিনয়ের মাধ্যমে। এর দুইবছর পর তিনি বিল কনের সাথে একত্রে দ্য ইয়ার অফ লিভিং ডেঞ্জারাসলি চলচ্চিত্রে অভিনয়ে করেন। এই চলচ্চিত্রের জন্য তিনি ১৯৮৩ সালে সেরা পার্শ্ব অভিনেত্রী বিভাগে একাডেমি পুরস্কার লাভ করেন।

তথ্যসূত্র

বহিঃসংযোগ 
 
 লিন্ডা হান্ট City Arts & Lectures

১৯৪৫-এ জন্ম
জীবিত ব্যক্তি
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী
শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
২১শ শতাব্দীর মার্কিন অভিনেত্রী
মার্কিন কণ্ঠাভিনেত্রী
২০শ শতাব্দীর মার্কিন অভিনেত্রী
মার্কিন যুক্তরাষ্ট্রের এলজিবিটিকিউ বিনোদনশিল্পী
মার্কিন ভিডিও গেম অভিনেত্রী
কানেটিকাটের অভিনেত্রী
বুরুন্ডি বওয়াকু

বুরুন্ডি বওয়াকু (রুন্ডি: Burundi Bwacu) বুরুন্ডির জাতীয় সঙ্গীত। এই গানের কথা জেয়ান-বাপতিস্তে ন্তাহোকাজা অধীনে এক দল লেখক রচনা করেছেন এবং সুর দিয়েছেন মারক বারেঙ্গায়াবো। একে ১৯৬২ সালে স্বাধীনতার সময় জাতীয় সঙ্গীত রূপে গ্রহণ করা হয়েছিল।

গানের কথা

কিরুন্দি এবং ফার্সি ভাষায়

তথ্যসূত্র

বহিঃসংযোগ 
 Burundi Bwacu
 MIDI File
 বুরুন্ডির জাতীয় সঙ্গীতের কথা

জাতীয় সঙ্গীত
আফ্রিকার জাতীয় সঙ্গীত
সআ দে রিমা

সআ দে রিমা (ফরাসি: Chant de Ralliement) ক্যামেরুনের জাতীয় সঙ্গীত। এইটি স্বাধীনতার পূর্বে ১৯৪৮ সালে একটি বেসরকারি ভিত্তিক শুরু ব্যবহার করা হয়েছিল এবং ১৯৫৭ সালে সরকারী ভাবে অবলম্বন করা হয়েছিল। এই গানের কথা দিয়েছেন রেনে ডিজাম আফাম, সামুয়েল মিনকিও বাম্বা এবং মোইসে ন্যাত্তে নকো'ও । আর একে রচনা করেছেন রেনে ডিজাম আফাম। গানের কথা ১৯৭৮ সালে পরিবর্তন করা হয়েছিল।

গানের কথা

তথ্যসূত্র

বহিঃসংযোগ 
 সরকারি ওয়েবসাইট (শব্দ ফাইল অন্তর্ভুক্ত)
 জাতীয় সঙ্গীত: Mp3 ডাউনলোড, গানের কথা ইংরেজি অনুবাদ সহ।
 ক্যামেরুনের জাতীয় সঙ্গীতের কথা

জাতীয় সঙ্গীত
ক্যামেরুনের সংস্কৃতি
আফ্রিকার জাতীয় সঙ্গীত
কান্তিকো দা লিবেরদাদে

কান্তিকো দা লিবেরদাদে (পর্তুগিজ: Cântico da Liberdade) কেপ ভার্দের জাতীয় সঙ্গীত। এইটি ১৯৯৬ সাল থেকে সরকারি হিসেবে ব্যবহারিত হচ্ছে, এর আগে গিনি-বিসাউর জাতীয় সঙ্গীত ব্যবহার করা হতো। এই গানের কথা লিখা হয়েছে আমিলকার স্পেনসার লোপেস এবং রচনা করেছেন আদালবেরতো হিজিনো তাভারেস সিলভা।

গানের কথা

তথ্যসূত্র

বহিঃসংযোগ 
 MIDI File
 কেপ ভার্দের জাতীয় সঙ্গীতের তথ্য

জাতীয় সঙ্গীত
আফ্রিকার জাতীয় সঙ্গীত
শামসুজ্জামান

শহীদ শামসুজ্জামান (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।

জন্ম ও শিক্ষাজীবন 
শামসুজ্জামানের বাড়ি কুমিল্লা জেলার মেঘনা উপজেলার সোনার চর গ্রামে। তার বাবার নাম মো. দৌলত হোসেন এবং তার মায়ের নাম আয়েতুন নেছা। শামসুজ্জামানেরা দুই ভাই তিন বোন। তার তিন বোন দুই ভাইয়ের মধ্যে বর্তমানে একজন বোন বেঁচে আছেন। তার নাম মমতাজ বেগম।

কর্মজীবন 
শামসুজ্জামান ১৯৭১ সালে ঢাকা বিশ্ববিদ্যালয়ের মৃত্তিকাবিজ্ঞান বিভাগের অনার্স তৃতীয় বর্ষের ছাত্র ছিলেন। মুক্তিযুদ্ধ শুরু হলে তিনি মুক্তিবাহিনীতে যোগ দেওয়ার জন্য ভারতে যান। সেখানে তিনি ২৮ দিনের প্রশিক্ষণ নেন। প্রশিক্ষণ শেষে তাকে জেড ফোর্সের অধীন অষ্টম ইস্ট বেঙ্গল রেজিমেন্টে অন্তর্ভুক্ত করা হয়।

মুক্তিযুদ্ধে ভূমিকা 
১৯৭১ সালের ৪ আগস্ট শেরপুর জেলার ঝিনাইগাতী উপজেলার অন্তর্গত ১১ নম্বর সেক্টরের অধীন নকশী বিওপিতে গভীর রাতে অ্যাসেম্বলি এরিয়া থেকে এফইউপিতে এলেন দুই কোম্পানি মুক্তিযোদ্ধা। তারা কয়েকটি প্লাটুনে বিভক্ত। একটি প্লাটুনে আছেন শামসুজ্জামান। তারা সীমান্তে পাকিস্তানি সেনাবাহিনীর শক্তিশালী একটি ঘাঁটিতে আক্রমণ করবেন। মুক্তিবাহিনীর দুই কোম্পানিতে সেনা মাত্র ২৪-২৫ জন। বাকি সবাই স্বল্প ট্রেনিংপ্রাপ্ত গণবাহিনীর। তারা মাত্র ২৮ দিনের ট্রেনিং নিয়েছেন। নিয়মিত মুক্তিবাহিনীর অষ্টম ইস্ট বেঙ্গল রেজিমেন্টে তাঁদের অন্তর্ভুক্ত করা হয়েছে। মুক্তিযোদ্ধা সবাই নিঃশব্দে ফায়ারবেসে অবস্থান নিয়েছেন। অধিনায়ক আমীন আহম্মেদ চৌধুরী (বীর বিক্রম) আক্রমণের সংকেত দিলেন। শুরু হলো আর্টিলারি ফায়ার। একই সঙ্গে মুক্তিযোদ্ধারা লক্ষ্যের দিকে এগোতে থাকলেন। পাকিস্তানিরাও বসে থাকল না। তাদের দিক থেকেও শুরু হলো পাল্টা আর্টিলারি ফায়ার। সীমান্তের ওই এলাকাজুড়ে যেন প্রলয় শুরু হয়ে গেল। গোলাগুলিতে গোটা এলাকা প্রকম্পিত হয়ে উঠল।স্বল্প ট্রেনিংপ্রাপ্ত মুক্তিযোদ্ধারা পেশাদার সেনাদের মতো কয়েকটি প্লাটুন অত্যন্ত সাহস ও ক্ষিপ্রতার সঙ্গে গুলি করতে করতে পাকিস্তানি অবস্থানের প্রায় কাছাকাছি পৌঁছে যায়। এর মধ্যে শামসুজ্জামানও ছিলেন। এমন সময় তাদের ওপর এসে পড়ে পাকিস্তানি একটি আর্টিলারি গোলা। গোলার টুকরার আঘাতে বেশ কজন মুক্তিযোদ্ধা শহীদ হন। দু-তিনজনের দেহ ছিন্নভিন্ন হয়ে যায়। এতে মুক্তিযোদ্ধারা কিছুটা ছত্রভঙ্গ হয়ে পড়েন। কিন্তু শামসুজ্জামানসহ আরও কয়েকজন মনোবল হারালেন না। তাঁদের অদম্য মনোবল, সাহস ও বীরত্বে পাকিস্তানিরা কোণঠাসা হয়ে পড়ে। তারা যুদ্ধক্ষেত্র থেকে পালিয়ে যেতে থাকে। শামসুজ্জামান বিওপির ৫০ গজের মধ্যে পৌঁছে গেছেন। হঠাৎ একটি ভূমিমাইনে তিনি শহীদ হন। এই সময় আহত হলেন অধিনায়কসহ মুক্তিবাহিনীর আরও অনেকে। বিজয়ের দ্বারপ্রান্তে এসেও মুক্তিযোদ্ধারা সেদিন সফল হতে পারেননি। শহীদ শামসুজ্জামানসহ অনেক সহযোদ্ধার লাশ সেদিন মুক্তিযোদ্ধারা উদ্ধার করতে পারেননি। যুদ্ধক্ষেত্র পাকিস্তানিদের অনুকূলে চলে যাওয়ায় তাঁদের পশ্চাদপসরণ করতে হয়।

পুরস্কার ও সম্মাননা 
 বীর উত্তম

তথ্যসূত্র

বহিঃসংযোগ 

বীর উত্তম
১৯৭১-এ শহীদ মুক্তিযোদ্ধা
১৯৭১-এ মৃত্যু
কসিমউদ্দিন আহমদ

কসিমউদ্দিন আহমদ (১৯৭১) পাবনা জিলা স্কুলের শিক্ষক ছিলেন। সংগঠক ও সমাজসেবক।

কর্মজীবন 
পাবনা জিলা স্কুলে যোগদানের পর তিনি স্কুল স্কাউটের দায়িত্ব গ্রহণ করেন। তৎকালীন পূর্ব পাকিস্তান স্কাউট সমিতির নির্বাহী কমিটির সদস্য ছিলেন। জিলাপাড়া ক্লাব গঠনে তার গুরুত্বপূর্ণ ভূমিকা ছিল। পরবর্তীতে পাবনা জেলা স্পোর্টস এ্যাসোসিয়েশনের দায়িত্ব গ্রহণ করেন। পাবনার রেডক্রস সোসাইটি মূলত তার হাত দিয়েই গড়ে উঠে। মৃতপ্রায় মুসলিম ইন্সটিটিউটকে নতুন করে গড়ে তুলেছিলেন। তিনি ছিলেন পাবনা ইসলামিয়া কলেজের প্রতিষ্ঠাতা সেক্রেটারী। পাবনা নৈশ মহাবিদ্যালয়ের সেক্রেটারী। মাধবপুর মহাবিদ্যালয়ের সেক্রেটারী।

হত্যা 
১৯৫২ সালের ২১শে ফেব্রুয়ারির পরে পাবনাতে যে ছাত্র ধর্মঘট হয় তাতে উৎসাহ দেবার অভিযোগে তিনি অভিযুক্ত হন। ১৯৭১ সালের মার্চ মাসে অসহযোগ আন্দোলনে তিনি সক্রিয়ভাবে জড়িত ছিলেন।

১৯৭১ সালে সাঁথিয়া এলাকার জামাতে ইসলামীর সদস্যরা তাকে পাকিস্তানি সেনাবাহিনীর হাতে তুলে দেয়।

তথ্যসূত্র 

১৯৭১-এ মৃত্যু
১৯৭১-এ শহীদ বুদ্ধিজীবী
কোস্কো

কোস্কো () বা কুস্কু (কেচুয়া: Qusqu, [ˈqɔsqɔ]), অন্যান্য বানান: কুস্কো, কুজকো বা কোজকো, হলো আন্দিজ পর্বতমালার উরুবাম্বা উপত্যকার (পবিত্র উপত্যকা নামেও পরিচিত) কাছে অবস্থিত দক্ষিণ-পূর্ব পেরুর একটি শহর। কোস্কো প্রদেশের মত, এটা কোস্কো অঞ্চলের রাজধানী। এটা কোস্কো নটের পূর্ব প্রান্তে অবস্থিত এবং এর উচ্চতা প্রায় ৩,৪০০ মিটারের (১১,২০০ ফুট) কাছাকাছি। ২০০৫ সালের আদমশুমারী অনুসারে এর জনসংখ্যা ৩২৯,২০৩ জন।

কোস্কো ঐতিহাসিক ইনকা সাম্রাজ্যের রাজধানী ছিল এবং ইউনেস্কো ১৯৮৩ সালে একে বিশ্ব ঐতিহ্যবাহী স্থান হিসাবে ঘোষণা করে। এটা একটি প্রধান পর্যটক গন্তব্য স্থল এবং প্রতি প্রায় বছর ২০ লক্ষ পর্যটক এই শহরটি পরিদর্শন করে। এটা পেরুর সংবিধানে পেরু ঐতিহাসিক রাজধানী হিসেবে মনোনীত করা হয়।

পৌরাণিক ইতিহাস ও নামের উৎপত্তি 

এক সময় এই শহরের আদিবাসীদের নাম ছিল "কুস্কু" (কেচুয়া ভাষা: Qusqu)। শব্দটি কেচুয়াতে ব্যবহৃত হয়, যদিও তার উৎপত্তি আইমারা ভাষায় পাওয়া গিয়েছে।

আয়ার ভাইদের পৌরাণিক ভিত্তি অনুসারে, শব্দটির উৎপত্তি হয়েছে "কুস্কু ওয়াঙ্কা" ("Qusqu Wanka") বাক্যংশ থেকে যার অর্থ হল "পেঁচার পাথর"। এই লোককাহিনী অনুযায়ী, আয়ার আউকা (Ayar Auca) এক জোড়া ডানা পায় এবং ভবিষ্যত শহরের স্থান দিয়ে উড়ে এবং তার আয়ল্লু ("linage") এর জমির অধিকার চিহ্নিত করতে একটি শিলা রুপান্তরিত হয়।

প্রধান দর্শনীয় স্থানসমূহ

প্লাজা দি আর্মাস (Plaza de Armas de Cuzco)

তথ্যসূত্র

বহিঃসংযোগ 

Cusco official website

 
পেরুর শহর
পেরুর বিশ্ব ঐতিহ্যবাহী স্থান
কোস্কো অঞ্চলের জনবহুল স্থান
পেরুর প্রত্নতাত্ত্বিক স্থান
সাবেক জাতির রাজধানী
১০ম-শতাব্দীতে প্রতিষ্ঠিত জনবহুল স্থান
১১তম-শতাব্দীতে পেরুর সংস্থাপন
৩য়-শতাব্দীর ইনকা সভ্যতার সংস্থাপন
১৬শ-শতাব্দীর ইনকা সভ্যতার ধ্বংসাবশেষ
১৫৩৩-এ স্পেনীয় সাম্রাজ্য প্রতিষ্ঠিত
প্রাক্তন জাতির রাজধানী
১০ম শতাব্দীতে প্রতিষ্ঠিত জনবহুল স্থান
পেগি অ্যাশক্রফ্‌ট

ডেম পেগি অ্যাশক্রফ্‌ট (), ডিবিই (জন্ম: ২২ ডিসেম্বর, ১৯০৭ – ১৪ জুন, ১৯৯১) একজন নাইট উপাধি প্রাপ্ত ইংরেজ অভিনেত্রী।

প্রাথমিক জীবন 
তার জন্ম হয়েছিলো ইংল্যান্ডের ক্রয়ডনে এবং জন্মনাম ছিলো এডিথ মার্গারেট এমিলি অ্যাশক্রফ্‌ট। অ্যাশক্রফ্‌ট পড়াশোনা শুরু করেন উডওয়ার্ড স্কুলে, পরবর্তীতে তিনি পড়েন ক্রয়ডন, এবং সেন্টাল স্কুল অফ স্পিচ অ্যান্ড ড্রামা-তে। প্রথম থেকেই তিনি একজন দক্ষতাসম্পন্ন অভিনেত্রী ছিলেন। ১৯২৯ সালে জিউ সাস চলচ্চিত্রে অভিনয়ের মাধ্যমে তিনি প্রথম আলোচনায় আসেন।

ব্যক্তিগত জীবন 
তিনি তিনবার বিয়ে করেছেন। প্রথমবার রুপার্ট হার্ট ডেভিসের সাথে (১৯২৯-১৯৩৩), এরপর থিওডোর কমিসারজেভস্কির সাথে (১৯৩৪)। সর্বশেষ তিনি বিয়ে করেন জেরেমি হাটচিনসনকে (১৯৪০-১৯৬৫)। তৃতীয় স্বামীর ঘরে অ্যাশক্রফ্‌টের তিন সন্তান আছে। ফরাসি সঙ্গীতশিল্পী এমিলি লুইজু তার নাতনী।

১৯৯১ সালে লন্ডনে স্ট্রোকজনিত কারণে পেগি অ্যাশক্রফ্‌ট মৃত্যুবরণ করেন। মৃত্যুকালে তার বয়স হয়েছিলো ৮৩ বছর।

তথ্যসূত্র

বহিঃসংযোগ

 
 
 

১৯০৭-এ জন্ম
১৯৯১-এ মৃত্যু
২০শ শতাব্দীর ইংরেজ অভিনেত্রী
ইংরেজ চলচ্চিত্র অভিনেত্রী
ইংরেজ মঞ্চ অভিনেত্রী
ব্রিটিশ ডেমহুড প্রাপ্ত অভিনেত্রী
শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
শ্রেষ্ঠ অভিনেত্রী বিভাগে বাফটা পুরস্কার বিজয়ী
গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
শ্রেষ্ঠ অভিনেত্রী বিভাগে ভোল্পি কাপ বিজয়ী
লরন্স অলিভিয়ে পুরস্কার বিজয়ী
সুরির অভিনেত্রী
সেন্ট্রাল স্কুল অব স্পিচ অ্যান্ড ড্রামার প্রাক্তন শিক্ষার্থী
ইংরেজ শেকসপিয়রীয় অভিনেত্রী
ব্রিটিশ মঞ্চ অভিনেত্রী
ক্রয়ডনের ব্যক্তি
রয়্যাল শেকসপিয়র কোম্পানির সদস্য